CELEX: 62012CN0178
Language: et
Date: 2012-04-17 00:00:00
Title: Kohtuasi C-178/12: Eelotsusetaotlus, mille on esitanud Juzgado de lo Social número 1 de Córdoba (Hispaania) 17. aprillil 2012 — Rafaela Rivas Montes versus Instituto Municipal de Deportes de Córdoba (IMDECO)

14.7.2012   
            
            
               ET
            
            
               Euroopa Liidu Teataja
            
            
               C 209/3
            
         Eelotsusetaotlus, mille on esitanud Juzgado de lo Social número 1 de Córdoba (Hispaania) 17. aprillil 2012 — Rafaela Rivas Montes versus Instituto Municipal de Deportes de Córdoba (IMDECO)
   (Kohtuasi C-178/12)
   2012/C 209/04
   Kohtumenetluse keel: hispaania
   
      Eelotsusetaotluse esitanud kohus
   
   Juzgado de lo Social número 1 de Córdoba
   
      Põhikohtuasja pooled
   
   
      Hageja: Rafaela Rivas Montes
   
      Kostja: Instituto Municipal de Deportes de Córdoba (IMDECO)
   
      Eelotsuse küsimused
   
   
               1.
            
            
               Kas ühenduse võrdsuse põhimõttega (nagu seda on tõlgendanud Euroopa Kohus) on kooskõlas see, kui ametiasutus (antud juhul IMDECO) lähtub oma töötajatele töötatud aja eest makstava lisatasu arvutamisel üksnes sellest, kas teda oma töötajaga siduv õigussuhe on avalik-õiguslik või tööõiguslik, ja kui vastavalt sellele ja esimesel juhul (ametnike puhul) võtab ta kehtiva Ley estatal funcionariali kohaselt vahet tegemata arvesse kogu mis tahes ametiasutuses (st nii nimetatud konkreetses ametiasutuses IMDECO kui ka mis tahes muus ametiasutuses) varem tegelikult töötatud aega, ning seevastu teisel juhul (tööõiguslikus suhtes töötajate puhul) võtab ta kehtiva Ley estatal laborali ja seda tõlgendava kohtupraktika kohaselt arvesse vaid nimetatud konkreetse ametiasutuse (IMDECO) juures varem tegelikult töötatud aega, kuid ainult juhul, kui sellise tegeliku töötamise aluseks olevas lepingulises jadas ei esine ajalist katkestust, mis võimaldab väita, et tööõiguslik suhe on katkenud, kuna sellisel juhul ei võeta sellele katkemisele vahetult eelnenud tööpäevi arvesse?
            
         
               2.
            
            
               Kui vastus esimesele küsimusele on eitav (st kui Euroopa Kohus leiab, et ametiasutuse — konkreetsel juhul IMDECO — selline käitumine on ühenduse võrdsuse põhimõttega vastuolus), siis kas võrdsuse põhimõte tuleks antud juhul ennistada nii, et töölepingu alusel töötavate isikute suhtes kohaldatakse viidatud Ley estatal funcionariali?